open-index/open-wikipedia-markdown huggingface dataset:
Ցանկո Լավրենով

**Ցանկո Լավրենով** ( */ Tsanko Lavrenov*, 24 նոյեմբերի, 1896, Պլովդիվ, Բուլղարիա - 18 հոկտեմբերի, 1978, Սոֆիա, Բուլղարիա), բուլղարացի նկարիչ, գծանկարիչ։ Լավրենովը չի ստացել նկարչական լիարժեք կրթություն և քիչ է ծանոթ եղել ակադեմիական այնպիսի գիտակարգերի, ինչպիսիք են հեռանկարը, անատոմիան ու գունագիտությունը։ Սակայն նա կարողացել է գտնել իր աշխատանքներում «ողջ Բուլղարիայի» ամբողջական կերպարի արտացոլման ինքնատիպ ձևը՝ խոր զգացմունքայնությամբ ու ամենայն մանրամասնությամբ պատկերելով վանական բարդ համալիրներ, ժողովրդական տոներ, քաղաքային համայնապատկերներ։ Ցանկո Լավրենովը հանդես է եկել նաև որպես արվեստագետ և արվեստի ուսումնասիրող, զբաղվել է քննադատությամբ, հեղինակել նկարիչներին նվիրված մենագրություններ։

## Կենսագրություն
Ցանկո Լավրենովը ծնվել է 1896 թվականի նոյեմբերի 24-ին Բուլղարիայի Պլովդիվ քաղաքում։ Նրա պապը՝ Լավրենտին, տարված է եղել հին ձեռագրերի ուսումնասիրությամբ, պատճենել է կաթոլիկական նկարազարդ ձեռագրեր։ Ցանկո Լավրենովը, Պլովդիվում ավարտելով Սուրբ Ավգուստինի ֆրանսիական կաթոլիկական քոլեջը, մեկնել է Վիեննա, որտեղ 1920-1921 թվականներին սովորել է Սուրբ Աննայի մասնավոր նկարչական ուսումնարանում։

Ռիլայի վանական համալիրի բնանկարները սկիզբ են դնում նկարների մի մեծ շարքի, իսկ 1935-1936 թվականներին Աթոս լեռն այցելելուց հետո ստեղծված նկարները վկայում են, որ նկարիչը հասել է այն համոզման, որ ճիշտ է անդրադարձը միջնադարյան սրբանկարչության ավանդույթներին, ինչպիսիք են մտահղացման ու կատարման միասնությունը, սյուժեի շնչավորումը։

Ցանկո Լավրենովը հիմնվել է Բուլղարական վերածննդից եկող ավանդույթների վրա, ինչպես նաև մանրամասն ուսումնասիրել է հնագույն ճարտարապետական արվեստը։ Երկար ժամանակ է հատկացրել վանքերի ուսումնասիրմանը՝ ուշադրության արժանացնելով որմնանկարներին, խճանկարներին, վանական գրադարաններում պահվող հնագույն ձեռագրերում առկա մանրանկարներին։ Նա հասկանում է, որ իր իսկական ուսուցիչը կարող է դառնալ բուլղարացի նկարիչ Զախարի Զոգրաֆը (ով ապրել է Ցանկո Լավրենովից մեկ հարյուրամյակ առաջ)։

Ցանկո Լավրենովն իր նկարներում պատկերել է հնագույն քաղաքներ ու վանքեր («Հին Պլովդիվ»), որոնք հաճախ շրջապատված են լեռներով։ Անդրադարձել է բանահյուսական ու պատմական թեմաների։ Նկարիչն ազատորեն էր վերաբերվում հեռանկարի օրենքներին՝ քաղաքային տեսարանների պատկերման մեջ հասնելով էմոցիոնալ ու ռիթմիկ միասնության։ Ցանկո Լավրենովի գեղանկարչությունն աչքի է ընկնում երևակայությամբ, մանրամասների արտահայտչությամբ, տոնական երանգավորմամբ։

Ցանկո Լավրենովը մահացել է 1978 թվականի դեկտեմբերի հոկտեմբերի 18.

## Հիշատակ
Ցանկո Լավրենովի անունն է կրում Պլովդիվի նկարչական ազգային գիմազիան (: Դրանից բացի՝ Ցանկո Լավրենովի պատվին է կոչվել քաղաքի փողոցներից մեկը, իսկ Կիրկոր Մեսրոպովիչի տանը, որ գտնվում է Արտին Գիդիկովի փողոցում, տեղակայված է Ցանկո Լավրենովի՝ Պլովդիվը պատկերող նկարների մշտական ցուցադրությունը։

## Ծանոթագրություններ

## Գրականություն
* 
* 
* 
*  
* 

## Արտաքին հղումներ
* '''''Arcadja.com'''''
* '''''Bezramka.Bg'''''
* '''''Pravoslavieto.com''''' *Цанко Лавренов : Художественное наследие*

Կատեգորիա:Բուլղարացի նկարիչներ
Կատեգորիա:Սոցիալիստական աշխատանքի հերոսներ
Ոտքդ զգույշ դիր հողին (կտավ)

**«Ոտքդ զգույշ դիր հողին»**, ՀԽՍՀ ժողովրդական նկարիչ Էդուարդ Իսաբեկյանի ստեղծագործություններից։ Գտնվում է Հայաստանի ազգային պատկերասրահում

## Պատմություն
«Ոտքդ զգույշ դիր հողին» ստեղծագործությունը Իսաբեկյանի կանացի կերպարների բազմաթիվ մեկնությունների յուրահատուկ քնքշության, գորովանքի, արտիստականության, նրբագեղության օրինակ է։ Այն հագեցած է գրական-բանաստեղծական, սայաթ-նովյան, չարենցյան, զգայական հուզականությամբ ներթափանցված կանացի լուսավոր կերպարի փխրունությամբ, ամոթխածությամբ, հեզաճկուն իրանի, սահող քայլքի հոգևոր-մարմնական թրթիռով։

## Նկարագրություն
Կտավը ստեղծելիս Իսաբեկյանը կիրառել է դասական, ակադեմիական համաչափությունների խախտման ու ոճավորման միջոցներ։
Դիտողը կարող է երևակայել կնոջ կերպարը որպես նշան ու խորհրդանիշ (սափոր, ծաղիկ, լուսամփոփ), որին նպաստում են ազգային աշուղական, բանաստեղծական դարձվածքները։ Հրակարմիր շրջազգեստի, քողի շրշյունն ու թափանցիկությունը հաղորդված են գեղանկարչական պուտերի ու վրձնահարվածների անընթեռնելի խաղով, գունային շերտերի հագեցած ու թափանցիկ ֆակտուրային լուծումներով, քողարկելով ուրվագծի որոշակիությունը,
ինչը նպաստում է կերպարի ոգեշունչ ընդհանրացմանը։ Կարմրի ու սևի հակադրությունը մեղմանում է շրջազգեստի ամենահարուստ երանգային լուծումով, կոնքագոտու, բաճկոնի, կրծքաժանյակի գունա-ֆակտուրային ճոխությամբ։ Կտավի գունային գամման ամբողջական է արծաթափայլ լրացումներով՝ կապույտ ֆոնի, տուֆի սալերի օխրաների։ Հասնելով իրականի և երևակայականի ստեղծագործական սինթեզի, արվեստագետը ստեղծում է անկրկնելի բանաստեղծական այլաբանություն, հաղորդակցում դիտողին իր ասպետական վերաբերմունքին, խոստովանում գեղեցիկի տապալող ուժը։

## Ծանոթագրություններ

## Արտաքին հղումներ
* Էդուարդ Իսաբեկյանի պաշտոնական կայքը

Կատեգորիա:Էդուարդ Իսաբեկյանի նկարներ
Կատեգորիա:1969 նկարներ
Կատեգորիա:Հայաստանի ազգային պատկերասրահի նկարներ
Կատեգորիա:Կանայք կտավներում
Մարգարետե Շյուտե-Լիխոցկի

**Մարգարետե Շյուտե-Լիխոցկի** (գերմ.՝ Margarete Schütte-Lihotzky, հունվարի 23, 1897, Վիեննա - հունվարի 18, 2000, Վիեննա), առաջին ավստրիացի կին ճարտարապետը։ Նախագծել է «*Ֆրանկֆուրտյան խոհանոց*ի» նախագիծը։

## Կենսագրություն
Մարգարետե Շյուտե-Լիխոցկին ծնվել է 1897 թվականի հունվարի 23-ին՝ Վիեննայում՝ բուրժուազիայի ներկայացուցչի ընտանիքում։ Նախնական կրթությունը ստացել է Վիեննայի արվեստագետների դպրոցում։

1926 թվականին Լիխոցկին տեղափոխվել է Ֆրանկֆուրտ։ Ֆրանկֆուրտում նախագծել է հռչակավոր «*Ֆրանկֆուրտյան խոհանոց*ի» նախագիծը։

## Մրցանակներ
* Քաղաքի տարվա լավագույն ճարտարապետ - 1980

## Գրականություն
* «История дизайна», 2 том, С.Михайлов

## Ծանոթագրություններ

Կատեգորիա:1897 ծնունդներ
Կատեգորիա:Հունվարի 23 ծնունդներ
Կատեգորիա:Վիեննա քաղաքում ծնվածներ
Կատեգորիա:Ավստրիացի ճարտարապետներ
Կատեգորիա:Հունվարի 18 մահեր
Կատեգորիա:2000 մահեր
Կատեգորիա:Վիեննա քաղաքում մահացածներ
Կատեգորիա:Ավստրիական «Գիտության և արվեստի համար» պատվո խաչի ասպետներ
Կատեգորիա:Մոդեռնիստ ճարտարապետներ
Կատեգորիա:Ավստրիացի դիզայներներ
Կատեգորիա:Կանանց իրավունքների իրավապաշտպաններ
Կատեգորիա:Կահույքի դիզայներներ
Կատեգորիա:Երկարակյացներ
Մարիա ֆոն Էբներ-Էշենբախ

**Մարիա ֆոն Էբներ-Էշենբախ** (, ), ավստրիացի գրող, դրամատուրգ։ 19-րդ դարի վերջին նրան ճանաչում են բերել հոգեբանական վեպերն ու պատմվածքները։ Նրա ամենահայտնի աշխատանքը 1887 թվականին գրված «Աշխարհիկ երեխան» վեպն է։

Հայտնի է նաև իր մեջբերումներով։

Ավստրիացի գրողը հիմնականում աշխատել է գերմաներենով։

Մահացել է 1916 թ. մարտի 12-ին Վիեննայում։

## Կենսագրություն
Մարիա ֆոն Էբներ-Էշենբախը ծնվել է 1830 թվականի սեպտեմբերի 13-ին Ավստրիայի Կրոմերժիժոմ քաղաքում։ Մեծացել է խորթ մոր խնամատարության ներքո, որը նրա մեջ սեր է արթնացրել գերմանական գրականության նկատմամբ, ինչը վճռել է նրա հետագա ճակատագիրը։ Ապրելով Մորավիայի հոր կալվածքում, կամ Ավստրիայի մայրաքաղաքում, Մարիան հնարավորություն ուներ ուսումնասիրել իր ստեղծագործություններում պատկերված միանգամից երկու հասարակական շերտ՝ Մորավիայի գյուղացիներին և ավստրիական արիստոկրատիան։

Վիեննական Բուրգ թատրոնի ազդեցությամբ իր ուժերը փորձել է դրամատիկական արվեստում, բայց 1860 թվականին Կարլսրուեում բեմադրված «Maria Stuart in Schottland» ներկայացումը հաջողություն չունեցավ ոչ բեմի վրա, ոչ էլ քննադատների շրջանում։ Դրան հետևեցին՝ «Marie Roland» (1867), «Doctor Ritter» (1872) և  «Männertreue» կատակերգությունը (1874)։

1875 թվականին «Erzählungen»- հաջողությունը հստակեցրեց գրողի իր շնորհի իրական կիրառման ոլորտը, որն ավելի մեծ ուժով դրսևորվել է  «Dorf- und Schlossgeschichten»-ում։

## Ստեգծագործություններ
* Aus Franzensbad. 6 Episteln von keinem Propheten (6 epistles from no prophet). Leipzig: Lorck - 1858
* Maria Stuart in Schottland. Drama in five acts. Vienna: Ludwig Mayer - 1860
* Das Veilchen (The Violet). Comedy in one act. Vienna: Wallishausser - 1861
* Marie Roland. Tragedy in five acts. Vienna: Wallishausser - 1867
* Doktor Ritter. Dramatic poem in one act. Vienna: Jasper - 1869
* Die Prinzessin von Banalien. A fairy tale. Vienna: Rosner - 1872
* Das Waldfräulein (Maid of the woods) - 1873
* Božena. A story. Stuttgart: Cotta - 1876
* Die Freiherren von Gemperlein - 1878
* Lotti, die Uhrmacherin (Lotti, the clock maker), in: "Deutsche Rundschau" - 1880
* Aphorismen. Berlin: Franz Ebhardt - 1880
* Das Gemeindekind (Child of the neighborhood) Novel - 1887
* Unsühnbar. A story. Berlin: Paetel - 1890
* Drei Novellen (Three novellas) - 1892 
* Glaubenslos? A story. Berlin: Paetel - 1893
* Das Schädliche. Die Totenwacht. Two stories. Berlin: Paetel - 1894
* Rittmeister Brand. Bertram Vogelweid. Two stories. Berlin: Paetel - 1896

## Ծանոթագրություններ

Կատեգորիա:Ավստրիացի գրողներ
Կատեգորիա:Գրողներ այբբենական կարգով
Կատեգորիա:20-րդ դարի կին գրողներ
Կատեգորիա:Գերմանալեզու գրողներ
Կատեգորիա:Ավստրիացի դրամատուրգներ
Կատեգորիա:20-րդ դարի պատմվածքագիրներ
Կատեգորիա:Ավստրիացի վիպասաններ
Կատեգորիա:Ավստրիական կայսրության անձինք
Կատեգորիա:Ավստրիացի արձակագիրներ
Կատեգորիա:Անձինք նամականիշերի վրա
Վաշեր

**Վաշեր** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ռեյան կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04227։

## Բնակչություն
Համայնքի բնակչությունը 2008 թվականին կազմում էր 305 մարդ։

## Տնտեսություն
2007 թվականի տվյալներով 178 աշխատունակ տարիքի մարդկանցից (15-64 տարեկան) 128-ը տնտեսապես ակտիվ էին, 50-ը անգործ (ակտիվության ցուցանիշը 71,9 %, 1999 թվականին եղել է՝ 69,7 %)։ 128 աշխատունակ բնակիչներից 116-ը աշխատում էին (61 տղամարդ և 55 կին), անաշխատանք էին 12-ը (4 տղամարդ և 8 կին)։ 50 անգործ մարդկանցից 8-ը աշակերտներ կամ ուսանողներ են, 27-ը թոշակառու, 15-ը չէին աշխատում այլ պատճառներով։

## Տեսարժան վայրեր
* Թանգարան
* Սեն Քրիստոֆ եկեղեցի (XIII դար)
* Սենտ Ամբրուազ դը լա Կոնսիյեր ժամատուն
* Նոտր Դամ դը Բելվյու ժամատուն (XI դար)

## Պատկերասրահ

Պատկեր:Vachères église.JPG|եկեղեցի 
Պատկեր:Vachères - oratoire St Sébastien.JPG|Սեն Սեբաստիեն աղոթատուն
Պատկեր:Maison à tours à Vachères.JPG|Դղյակ


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Ֆրիդրիխ Գրյունանգեր

**Ֆրիդրիխ Գրյունանգեր** (, , հունվարի 24, 1856, Շեսբուրգ (ներկայում՝ Սիգիշորա, Ռումինիա) - դեկտեմբերի 14, 1929, Զալցբուրգ), ավստրիական ծագմամբ բուլղարացի ճարտարապետ։ Աշխատել է մեծ մասամբ նեոբարոկկո և վիեննական սեցեսիոն ոճերում։

## Կենսագրություն
Ֆրիդրիխ Գրյունանգերը ծնվել է 1856 թվականի հունվարի 24-ին Շեսբուրգ քաղաքում (ներկայում՝ Սիգիշորա, Ռումինիա)։

1877 թվականից մինչև 1879 թվականը Ֆրիդրիխ Գրյունանգերը սովորել է Վիենայի Գեղարվեստի ակադեմիայում՝ աշակերտելով Ֆրիդրիխ ֆոն Շմիդտին։ 1879 թվականին Ֆրիդրիխ Գրյունանգերն ընտրվել է Բուլղարիայի ներքին գործերի նախարարությանը կից հասարակական կառույցների տնօրեն։ Նա եղել է նաև Ռազգրադ քաղաքի գլխավոր ճարտարապետ, իսկ հետագայում դարձել է պալատական ճարտարապետ՝ այդ պաշտոնը վարելով Բուլղարիայի առաջին իշխան Ալեքսանդր Բատենբերգի ու նրա հաջորդի՝ Բուլղարիայի թագավոր Ֆերդինանդ I-ի օրոք։

Ֆրիդրիխ Գրյունանգերն ապրել ու աշխատել է Սոֆիայում։ 1908 թվականին նա վերադարձել է Ֆերդինանդ I, որտեղ մի որոշ ժամանակ ապրել է Զալցբուրգում, սակայն 1911 թվականին կրկին վերադարձել է Բուլղարիա, որտեղ աշխատել է մինչև 1914 թվականը, երբ սկսվել է Առաջին համաշխարհային պատերազմը։

Ֆրիդրիխ Գրյունանգերը մահացել է 1929 թվականի դեկտեմբերի 14-ին Զալցբուրգում։

Ֆրիդրիխ Գրյունանգերի անունն է կրում Սոֆիայի փողոցներից մեկը։ Բուլղարայում գոյություն ունի Ֆրիդրիխ Գրյունանգերի անվան ճարտարապետական մրցանակ։

## Աշխատանքներ
Բուլղարիայում անսկացրած իր երեսնամյա աշխատանքային գործունեության ընթացքում Ֆրիդրիխ Գրյունանգերն նախագծել ու կառուցել է հասարակական ու բնակելի բազմաթիվ շինություններ, որոնց մեծ մասը գտնվում են երկրի մայրաքաղաքում՝ Սոֆիայում։


Պատկեր:06032010139 Sofia Mineral Bads (3).jpg|Բաղնիք Սոֆիայում
Պատկեր:Sofia-synagogue-MihalOrel.jpg|Սինագոգ Սոֆիայում
Պատկեր:Rousse-architecture3.jpg|Պատմության թանգարան Ռուսեում


## Ծանոթագրություններ

## Գրականություն
* Енциклопедичен речник КЮСТЕНДИЛ А-Я, София, 1988 г., изд.БАН., с.159;
* Енциклопедия на изобразителните изкуства в България, С. (БАН) 1980, т. 1, с. 209-210
* Щерн, Марчелла. "Архитект Фридрих Грюнангер". - В: Австрийски архитектурни влияния в София в края на XIX - началото на ХХ век. С., 1998, с. 22-24; www.papertiger-bg.com/Wien1998_web.pdf

## Արտաքին հղումներ
* Австрийски архитектурни влияния в София 
* Архитектурата на Семинарията - Фридрих Грюнангер (1856-1929) 

Կատեգորիա:Բուլղարացի ճարտարապետներ
Վերգոն

**Վերգոն** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Աննո կանտոնի կազմի մեջ։ Համայնքի շրջանը՝ Կաստելան։

Համայնքի INSEE կոդ՝ 04236։

## Բնակչություն
Համայնքի բնակչությունը 2008 թվականին կազմում էր 125 մարդ։

## Տնտեսություն
2007 թվականի տվյալներով 68 աշխատունակ տարիքի մարդկանցից (15-64 տարեկան) 43-ը տնտեսապես ակտիվ էին, 25-ը անգործ (ակտիվության ցուցանիշը 63,2 %, 1999 թվականին եղել է՝ 59,7 %)։ 43 աշխատունակ բնակիչներից 38-ը աշխատում էին (20 տղամարդ և 18 կին), անաշխատանք էին 5-ը (2 տղամարդ և 3 կին)։ 25 անգործ մարդկանցից 2-ը աշակերտներ կամ ուսանողներ են, 17-ը թոշակառու, 6-ը չէին աշխատում այլ պատճառներով։

## Տեսարժան վայրեր
* Նոտր Դամ դը Վալվեր ժամատուն 
* Աստվածամոր Վերափոխման եկեղեցի
* Իկլ ծխական եկեղեցի (1855 թվական)
* Նոտր Դամ ռոմանական եկեղեցի (ХVII դար)
* Նոտր Դամ աղոթատուն

## Պատկերասրահ

Պատկեր:F04Vergons-VueGenerale1.jpg|Վերգոն
Պատկեր:F04Vergons-eglise.jpg|Ծխական եկեղեցի


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Մաքսային ծառայության մասին ՀՀ օրենք

**«Մաքսային ծառայության մասին» Հայաստանի Հանրապետության օրենք**, Հայաստանի Հանրապետությունում գործող օրենք, որը կարգավորում է մաքսային հարաբերությունները։

## Մաքսային ծառայություն


### Խնդիրներ
Ինչպես Հայաստանի Հանրապետությունում գործող մյուս ծառայությունները, այնպես էլ մաքսային գործերը ունեն իրենց աշխատանքային խնդիրները։ Մաքսային ծառայության խնդիրներն են Հայաստանի Հանրապետության մաքսային քաղաքականության իրականացումը, մաքսային գործի և մաքսային մարմինների գործունեության արդյունավետ
կազմակերպումը։

Օրենքը լիազորվում է նաև ապահովել մաքսային ծառայողների իրավունքների և պարտականությունների իրականացումը։

### Մաքսային օրենքի գործածության ոլորտ և մաքսային ծառայության կազմակերպում
Ըստ Հայաստանի Հանրապետության մաքսային ծառայության մասին օրենքի, մաքսային մարմիններում որոշակի պաշտոններ զբաղեցնող անձիք կոչվում են մաքսային ծառայողներ։

Նրանց կարող են շնորհվել մաքսային ծառայության հատուկ կոչումներ, որոնք լիազորված են
իրականացնել մաքսային մարմինների գործառույթների հետ կապված մասնագիտական գործունեություն։

Մաքսային մարմինների գործունեության տեխնիկական սպասարկում իրականացնող անձանց աշխատանքային հարաբերությունները կարգավորվում են Հայաստանի Հանրապետության աշխատանքային օրենսգրքով։
Մարմոտան Մոնե թանգարան

**Մարմոտան Մոնե թանգարան**, (), գեղարվեստի թանգարան Փարիզի 16-րդ շրջանում։ Հավաքածուն ընդգրկում է իմպրեսիոնիստների և պոստիմպրեսիոնիստների մոտ 300 կտավ։ Թանգարանում ներկայացված են Կլոդ Մոնեի, Բերտա Մորիզոյի, Էդգար Դեգայի, Էդուարդ Մանեի, Ալֆրեդ Սիսլեյի, Կամիլ Պիսսարոյի, Պոլ Գոգենի, Պոլ Սինյակի, Օգյուստ Ռենուարի գործերը։ Բացի դրանից՝ թանգարանում պահվում են նկարազարդ ձեռագիր մատյաններ, Նապոլեոնի շրջանի արվեստի գործեր, իտալական և ֆլամանդական գեղանկարչությունը ներկայացնող կտավներ։

Մետրոյի մոտակա կայարանը Լյա Մյուետն է։

## Պատմություն
Նախկինում թանգարանի շենքը եղել է հերցոգ Վալմի որսորդական տնակը Բուլոնյան անտառի եզրին։ Տնակը 1882 թվականին ձեռք է բերել Ժյուլ Մարմոտանը՝ հետագայում ժառանգություն թողնելով որդուն։ Պոլ Մարմոտանը, ով շատ հետաքրքրված էր Նապոլեոնի շրջանի արվեստով, մեծացնում է հոր հավաքածուն՝ այն համալրելով նկարներով և կահույքով։ Մարմոտանը արվեստի գործերը և տունը ժառանգություն է թողել Ժյուլիան ակադեմիային, որն էլ 1934 թվականին այն դարձրել է թանգարան։

Սկզբնական շրջանում հավաքածուն ներկայացնում էր Ֆրանսիայի առաջին կայսրության շրջանի գործեր, բայց շուտով փոխում է ուղղվածությունը՝ շնորհիվ երկու խոշոր նվիրատվությունների։ 1957 թվականին Վիկտոր Դոնոպ դե Մոնչին թանգարանին նվիրում է իր հոր՝ իմպրեսիոնիստների կողմնակից դոկտոր Ժորժ դե Բելիոյի հավաքածուն, որը բաղկացած էր իմպրեսիոնիստների աշխատանքներից։ 1966 թվականին Կլոդ Մոնեի երկրորդ որդին՝ Միշել Մոնեն, թանգարանին է նվիրում իր հոր աշխատանքները։ Այդպիսով՝ Մոնեի աշխատանքների՝ աշխարհում ամենամեծ հավաքածուն գնվում է Մարմոտան Մոնե թանգարանում։

## Պատկերասրահ

Image:Claude Monet, Impression, soleil levant.jpg| Կլոդ Մոնե, Տպավորություն. Ծագող արև
Image:Monet paris marmottan strand trouville.jpg| Կլոդ Մոնե, «Տրուվիլ ծովափին»
Image:Claude Monet - Rouen Cathedral, Facade (Sunset).JPG| Կլոդ Մոնե, «Ռուանի տաճար»
Image:Morisot Rose Trémière.jpg| Բերտա Մորիզո, «Վարդագույն տուղտավարդեր»
Image:Claude Monet Nympheas 1915 Musee Marmottan Paris.jpg| Կլոդ Մոնե, «Ջրաշուշաններ»
Image:Monet-Sasso-Marmottan.jpg| Կլոդ Մոնե, «Արևի ազդեցություն»


## Ծանոթագրություններ

## Արտաքին հղումներ
* Թանգարանի պաշտոնական կայք

Կատեգորիա:Փարիզի թանգարաններ
Կատեգորիա:Ֆրանսիայի պատկերասրահներ
Կատեգորիա:Պոստիմպրեսիոնիզմ
Կատեգորիա:1934 հիմնադրված թանգարաններ
Կատեգորիա:1934 հիմնադրումներ Ֆրանսիայում
Կատեգորիա:Իմպրեսիոնիզմ
Վանդա Պանֆիլ

**Վանդա Մարյաննա Պանֆիլ-Գոնսալես** (, ), լեհ թեթև ատլետ, 1980-ական թվականների վերջին և 1990-ական թվականների սկզբին հանդես է եկել Լեհաստանի հավաքականի կազմում երկար վազքատարածություններում։ Երկու Օլիմպիական խաղերի, աշխարհի չեմպիոն, Նոգոյայի, Լոնդոնի, Նյու Յորքի ու Բոստոնի մարաթոնների չեմպիոն, ազգային առաջնությունների բազմակի հաղթող։ Երկու անգամ անընդմեջ ճանաչվել է Լեհաստանի լավագույն մարզուհի (1990, 1991)։

## Կենսագրություն
Վանդա Պանֆիլը ծնվել է 1959 թվականի հունվարի 26-ին Լոձի վոյեվոդության Օպոչնո քաղաքում։ Թեթև ատլետիկայով ակտիվորեն զբաղվել սկսել է բավական վաղ տարիքում՝ դեռ տարրական դասարաններում սովորելու տարիներին։ 16 տարեկան հասակում միացել է Տոմաշուվ Մազովեցկի քաղաքի «Լեխիա» պրոֆեսիոնալ ակումբին, որտեղ պարապել է մարզիչ Կարոլ Վլոդարչիկի գլխավորությամբ։

Մեծահասակների մակարդակում Վանդա Պանֆիլի առաջին լուրջ հաջողությունը եղել է 1988 թվականին, երբ նա ընդգրկվել է Լեհաստանի ազգային հավաքականի հիմնական կազմում և մի շարք հաջող ելույթների շնորհիվ իրավունք է ստացել մասնակցելու Սեուլում անցկացվող Օլիմպիական խաղերին։ Օլիմպիական խաղերի ժամանակ կանանթ մարաթոնում վերջնագծին է հասել 22-րդ՝ ցույց տալով 2:34:35 ժամանակ։

Վլադա Պանֆիլի մարզական կարիերայի ամենահաջող մրցաշրջաններից մեկը եղել է 1990 թվականը, երբ նա հաղթել է Նագոյայի մարաթոնում, Լոնդոնի մարաթոնում ու 
Նյու Յորքի մարաթոնում։ Դրանից բացի՝ Սիեթլում անցկացված Բարի կամքի խաղերում նա ոսկե մեդալի է արժանացել 10000 մետր վազքում, ինչպես նաև մասնակցել է Եվրոպայի առաջնությանը, որ անցկացվել է Հարավսլավիայի Սպլիտ քաղաքում. այնտեղ նա զբաղեցրել է յոթերորդ տեղը։ Մրցաշրջանի արդյունքներով ճանաչվել է Լեհաստանի լավագույն մարզուհի։ Մեկ տարի անց Վանդա Պանֆիլը հաղթել է Բոստոնի մարաթոնում՝ սահմանելով անձնական ռեկորդ (2:24:18)։ Նույն թվականին նա մասնակցել է Տոկիայում անցկացվող աշխարհի առաջնությանը, որտեղ նույնպես զբաղեցրել է առաջին տեղն ու արժանացել ոսկե մեդալի։ Այդ մրցաշրջանում նույնպես նա արժանացել է Լեհաստանի տարվա լավագույն մարզուհու տիտղոսին։

Լինելով Լեհաստանի թեթև ատլետիկայի հավաքականի առաջատարների թվում՝ Վանդա Պանֆիլը բարեհաջող կերպով անցել է 1992 թվականին Բարսելոնայում կայանալիք Օլիմպիական խաղերի որակավորման փուլը։ Այս անգամ նա մարաթոնյան վազքատարածությունն անցել է 2:47:27 ժամանակում և զբաղեցրել 22-րդ տեղը (ինչպես և չորս տարի առաջ)։ Այդ խաղերի ավարտից կարճ ժամանակ անց Վանդա Պանֆիլը որոշել է ավարտել իր մարզական կարիերան որպես պրոֆեսիոնալ վազորդ և հավաքականում իր տեղը զիջել երիտասարդ մարզիկներին։

Վանդա Պանֆիլն ամուսնացած է երկար տարածությունների վազորդ մեքսիկացի Մաուրիսիո Գոնսալեսի հետ, ով մի քանի տարի եղել է նրա մարզիչը։ Վանդա Պանֆիլն ամուսնու հետ բնակություն է հաստատել Մեքսիկայում, որտեղ աշխատում է որպես թեթև ատլետիկայի մարզիչ։

## Ծանոթագրություններ

## Արտաքին հղումներ
* Վանդա Պանֆիլ - էջը IAAF կայքում 
* Վանդա Պանֆիլ  - օլիմպիական վիճակագրությունը Sports-Reference.com կայքում 
* Պանֆիլ-Գոնսալես Վանդա Մարյաննա   - կենսագրությունը Լեհաստանի Օլիմպիական կոմիտեի կայքում

Կատեգորիա:Լեհ թեթև ատլետներ
Կատեգորիա:Լեհ վազորդներ
Պիչիլեմու

**Պիչիլեմու** (, ), հայտնի է նաև՝ **Պիչիլիմո** անվամբ, լողափնյա առողջարանային քաղաք և կոմունա կենտրոնական Չչլիում, Կարդենալ Կարո նահանգի մայրաքաղաքը։ Կոմունան կազմված է քաղաքային կենտրոնից և 22 գյուղերից։ Գտնվում է Չիլիի մայրաքաղաք Սանտյագոյի հարավ-արևմուտքում։ 2012 թվականի դրությամբ Պիչիլեմուն ունի 13․000 բնակիչ։

## Ժողովրդագրություն

17-րդ դարում Պիչիլեմուն ուներ 1․468 բնակիչ, 1787 թվականին՝ 1,688, 1895-ին՝ 11․829։ Որից հետո քաղաքի բնակչությունը աստիճանաբար նվազել է․ 7․787 բնակիչ 1907 թվականին, 7․424՝ 1920 թվականին, 6․929՝ 1930 թվականին, 6․570՝ 1940 թվականին։ 1952 թվականին քաղաքի բնակչությունը աճել է՝ հասնելով 7․150 բնակչի, սակայն 1960 թվականի մարդահամարը թվյալներով բնակչությունը կրկին ավազել էր՝ հասնելով 5․724 բնակչի, բնակչության անկումը շարունակվել է և 1970 թվականին հասել 5․459 բնակչի։ 1982 թվականին բնակչությւոնը հասել է 8․844-ի իսկ 1992 թվականին՝ 10․510-ի։ Ըստ 2002 թվականի մարդահամար քաղաքի բնակչությունը կաղմում է 12․392 մարդ և 6․228 տուն։

Ըստ 2002 թվականի մարդահամարի բնակչության 76,3%-ը (9․459 մարդ) ապրում է քաղաքային իսկ 23,7%-ը (2․933 մարդ)՝ գյուղական տարածաշրջանում, որոնց 52,0%-ը (6․440 մարդ) տղամարդ է, 48,0%-ը (5․952 մարդ)՝ կին։ Ըստ 2002 թվականի «Քասեն» հետազոտության՝ բնակչության 4.4%–ը (544 մարդ) ապրում է ծայրահեղ աղքատության մեջ՝ համեմատած Օ'Հիգինս տարածաշրջանի միջին հետ (4.5%), իսկ 15,7%-ը (1․946 մարդ)՝ միջին աղքատության մեջ՝ համեմատած տարածաշրջանային միջին հետ (16.1%)։

Ըստ Չիլիի ազգային վիճակագրական ինստիտուտի՝ 2010 թվականին բնակչության 78.96%-ը ապրում է քաղաքային իսկ 21.04%-ը՝ գյուղական տարածաշրջանում, որոնց 52.4%-ը տղամարդ է, 47.5%-ը՝ կին, բնակչության խտությունը՝ 49.4 մարդ/կմ²։ 2012 թվականի մարդահամարով Պիչիլեմուն ունի 13․916 բնակիչ, չնայած նախկին գնահատումները ավելի բարձր թիվ էին խոստանում։

Բնակչության մեծ մաս կաթոլիկ է․ 2002 թվականի դրությամբ՝ 7․611 մարդ (83,44%), որը ազգային և տարածաշրջանային միջինից բարձր է (համապատասխանաբար՝ 69.96% և 79.08%)։ Ավետարանական բնակչությունը կազմում է 689 մարդ (7,55%), 361 մարդ (3,96%) իրեն համարում է աթեիստ կամ ագնոստիկ, մնացած 460-ը (5.04%) դավանում են այլ կրոնների։ Ըստ «Քասեն» հետազոտության՝ 2006 և 2009 թվականներին Պիչիլեմուում ապրում էր 24 այմարա, 390՝ բնիկ մապուչե, հետազությունը ցույց է տալիս, որ քաղաքում բնիկ ատակամենո և ռապանույիցի բնիկ ցեղերից բնակչություն չկա։

## Տնտեսություն
Պիչիլեմուի տնտեսության հիմանական ճյուղն է, հատկապես կենտրոնական քաղաքային և որոշ գյուղական տարածաշրջաններում, ինչպես օրինակ՝ Քավիլը և Սիրուելոսը։ Անտառաբուծությունը, հիմանականում սոճու և էվկալիպտի, նույնպես խոշոր տնտեսական ճյուղ են։ Տարածաշրջանը նաև հայտնի է արհեստներով։ Չնայած ձկնորսությունը Օ'Հիգինս տարածաշրջանում մեծ նշանակություն չունի, Պիչիլեմուում այն տարածված է։

## Ծանոթագրություններ

## Գրականություն

* 
* 
*  — Available at Spanish Wikisource
* 
* 

## Արտաքին հղումներ
* Պաշտանական կայք  
* News site of Pichilemu 

Կատեգորիա:1544 թվականին հիմնադրված բնակավայրեր
MQ-9 Reaper

**MQ-9 Reaper** (*թարգմանաբար՝ հնձիչ, հնձող*), հետախուզա-հարվածային ԱԹՍ, նախագծվել է General Atomics կազմակերպության կողմից, ԱՄՆ ՌՕՈւ, ՌԾՈւ և Բրիտանական ՌՕՈւ կողմից կիրառման նպատակով։ Առաջին թռիչքը կատարվել է 2001 թվականի փետրվարի 2-ին։

Ստեղծվել է MQ-1 Predator ԱԹՍ-ի հիմքի վրա։ Սարքի վրա տեղադրված է տուրբոպտուտակային շարժիչ, որը թույլ է տալիս զարգացնել ավելին քան 400 կմ/ժամ արագություն։ Գործնական թռիչքի բարձրությունը կազմում է 13 000 մ։ Առավելագույն թռիչքի տևողությունը՝ 24 ժամ։

## Տարբերակներ
* **Block-1** - 2012 թվականի ապրիլին ներկայացվեց ԱԹՍ-ի նոր տարբերակ, որն ուներ մոտ 10-15 ժամով ավելի թռիչքի տևողություն։ Այս արդյունքը հնարավոր եղավ ստանալ լրացուցիչ վառելիքի բաքերի և անվային համակարգի բարելավման։
* **Block-5** - ավելացվեց շարժիչի հզորությունը, տեղադրվեց երկրորդ ռադիոկայանը, ավելացվեց բեռնունակությունը։
* **Reaper ** - ավելացված թռիչքի տևողությամբ տարբերակ (27-ից մինչև 33 ժամ)։

## Կիրառում
Առաջին MQ-9 Reaper փոխանցվեց ԱՄՆ ՌՕՈւ-ին 2007 թվականի մարտին, և արդեն հոկտեմբերին այս տիպի սարքերը օգտագործվում էին Աֆղանստանում ծավալված գործողություններում։

Այս սարքերն օգտագործվում են նաև Մեքսիկայի հետ սահմանի վերահսկման ժամանակ։

2009 թվականի մարտ ամսվա դրությամբ ԱՄՆ ՌՕՈւ-ն օգտագործում էր 195 Predator տիպի և 28 Reaper տիպի ԱԹՍ-ներ։

### Տակտիկական միավոր
MQ-9 Տակտիկական միավորը բաղկացած է մի քանի ԱԹՍ-ներից, վերգետնյա կառավարման կայանից, կապի սարքավորումից,  և սպասարկող անձնակազմից։ ԱԹՍ-ի անձնակազմը բաղկացած է երկու հոգուց, օդաչու և էլեկտրոնային համակարգերի օպերատոր։ Կախված առաքելությունից ԱԹՍ-ն կարող է զինված լինել տարաբնույթ զինատեսակներով կամ էլեկտրոնային սարքավորումներով։

### Գինը
Տակտիկական միավորի գինը կազմում է մոտ 30 միլիոն ԱՄՆ դոլար, կախված միավորի կառուցվածքից.

## Միջադեպներ

## Կիրառվում է այս պահին
; 
* ԱՄՆ ՌՕՈւ - ընդհանուր առմամբ նախատեսվում է օգտագործել 276 Reaper ԱԹՍ-ներ։ 2011 թվականի դրությամբ տարբեր տվյալներով կիրառվում են 63-ից 74 MQ-9

; 
* Մեծ Բրիտանիայի ՌՕՈւ - 1 MQ-9, 2012 թվականի դրությամբ

; 
* Իտալիայի ՌՕՈւ - 6 MQ-9, 2012 թվականի դրությամբ

; 
* Թուրքիայի ՌՕՈւ - 4 MQ-9, 2012 թվականի դրությամբ

; 
* Ֆրանսիայի ՌՕՈւ - 16 MQ-9, պատվիրված 1500 մլն. դոլար

## Տես նաև
*  MQ-1 Predator
*  IAI Heron

## Ծանոթագրություններ

## Արտաքին հղումներ
* http://www.airwar.ru/enc/bpla/mq9.html ԱԹՍ MQ-9 Reaper. Նկարագիր, տեխնիկական բնութագիր 
* Անօդաչու թռչող սարք MQ-9 Reaper. Նկարագիր, տակտիկական-տեխնիկական տվյալներ 
* BBC; «ԱԹՍ-ները ՆԱՏՈ-յի զորքերի հույսը Աֆղանստանում» (տեսահոլովակ) 
* MQ-9 Reaper ԱՄՆ ՌՕՈւ կայքում 

Կատեգորիա:ԱՄՆ-ի անօդաչու օդանավեր
Կատեգորիա:Անօդաչու օդանավեր
Քրիստիան Ռոլֆս

**Քրիստիան Ռոլֆս** (, ), գերմանացի նկարիչ, գերմանական էքսպրեսիոնիզմի վառ ներկայացուցիչ։

## Կյանքը և ստեղծագործությունը
Քրիստիան Ռոլֆսը ծնվել է 1849 թվականին գյուղական ընտանիքում։ 1863 թվականին ծանր վնասվածքի հետևանքով անդամահատել են ոտքը։ Հաջորդ երկու տարիներին գամվել է անկողնուն։ Հենց այդ ժամանակ էլ սկսել է նկարել։ 1870 - 1881 թվականներին սովորել է Վայմարի գեղարվեստի ակադեմիայում։ Ուսումնառությունը բազմիցս ընդհատվել է հիվանդության պատճառով։ Այս շրջանում ստեղծել է առաջին կտավները իմպրեսիոնիզմի ոճով։

1901 թվականին տեղափոխվել է Հագեն, որտեղ Ֆոլկվանգ թանգարանին կից ստեղծում է նկարչական արվեստանոց։ 1902 թվականին Վայմարի ակադեմիան Ռոլֆսին տալիս է գեղանկարչության պրոֆեսորի կոչում։ 1905-1906 թվականների ամառային շրջանը անցկացնում է Գերմանիայի հարավում գտնվող Զոստ քաղաքում, որտեղ ծանոթանում է նկարիչ էքսպրեսիոնիստ Էմիլ Նոլդեի և Էդվարդ Մունկի հետ։ Ոգեշնչվելով նրանց, ինչպես նաև Վան Գոգի ստեղծագործությություններով՝ Ռալֆսը սկսում է ստեղծագործել էքսպրեսիոնիզմի ոճով՝մինչև կյանքի վերջը հավատարիմ մնալով այդ ուղղությանը։ 1910-1912 թվականներին ապրում է Մյունխենում և Տիրոլում։

1919 թվականին 70 տարեկան հասակում ամուսնանում է, ինչից հետո շատ ճանապարհորդում է և նկարում։ 1922 թվականին Աախենի բարձրագույն տեխնիկական դպրոցի կողմից ստանում է արվեստի պատվավոր դոկտորի կոչում։ 1929 թվականի Հագենում բացվում է Քրիստիան Ռոլֆսի թանգարանը։ 1937 թվականին՝ նացիոնալ-սոցիալիստների` իշխանության գալուց հետո, Ռոլֆսի 412 աշխատանք հանվում են գերմանական թանգարաններից` բարձր արվեստի գործերի համարում չստանալով։

## Լավագույն կտավներ
* «Արևածաղիկներ», 1903, Դորտմունդ, Օստվալ ամ թանգարան
* «Մրգերով նատյուրմորտ», 1926, Էսսեն, Ֆոլկվանգ թանգարան
* «Ծաղրածուների զրույցը», 1912, Դորտմունդ, Օստվալ ամ թանգարան
* «Պարող մերկ կին», 1927, Դորտմունդ, Օստվալ ամ թանգարան
* «Սուրբ Պետրոսի տաճարի աշտարակը Զոստում», 1918, Մանհեյմ, քաղաքային պատկերասրահ

## Պատկերասրահ

Պատկեր:Christian_Rohlfs_Papageientulpen.jpg|«Կակաչ-թութակներ» (1917)
Պատկեր:Christian Rohlfs Gauner.jpg|«Ստահակ» (1918)
Պատկեր:Christian_Rohlfs_Magnolienknospe_im_Krug.jpg|«Մագնոլիան ծաղկամանում» (1920)
Պատկեր:Christian_Rohlfs_Phantastisches_Mosaik.jpg|«Ֆանտաստիկ խճանկար» (1921)


## Գրականություն
* D.Elger: Expressionismus, Köln 2007
* Die Welt der Malerei, Köln 1990

## Ծանոթագրություններ

## Արտաքին հղումներ
* Քրիստիան Ռոլֆսի կյանքն ու ստեղծագործությունը

Կատեգորիա:Գերմանացի նկարիչներ
Կատեգորիա:Գերմանացի քանդակագործներ
Բախմարո

**Բախմարո** (), լեռնային գյուղ-առողջարան Վրաստանում։ Գտնվում է Գուրիայի մարզի Չոխատաուրի շրջանում։ Հայտնի է իր առողջարար կլիմայով։

## Դիրք
Գյուղը գտնվում է ծովի մակարդակից 2000 մետր բարձրության վրա։ Շրջկենտրոն Չոխատաուրից հեռու է 52 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։

## Տրանսպորտ
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։

Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։

## Առողջարան
Բախմարոն հայտնի է որպես առողջարանային բնակավայր, որտեղ սեզոնը սկսում է հունիսի վերջին ու ավարտվում սեպտեմբերի սկզբին։

Խորհրդային իշխանության ժամանակ առողջարանը հիմնականում չի զարգացել, իսկ տների մեծամասնությունը լքման ու ավերման է ենթարկվել։ Միխեիլ Սաակաշվիլիի կառավարման տարիներին գյուղում կառուցվում են տուրիստական ենթակառուցվածքի տարբեր կառույցներ, վերանորոգվում են տներ ու այլ շինություններ։

## Պատկերասրահ

Պատկեր:Lashisferdi (Bakhmaro).JPG
Պատկեր:Gadrekili.JPG
Պատկեր:Adjarian Houses in Bakhmaro.JPG
Պատկեր:Bakhmaro Davitiani.JPG
Պատկեր:Bakmharo Makharadze.JPG
Պատկեր:Bakhmaro vakijvari str.JPG


## Տես նաև
* Բախմարո (ֆիլմ)

## Ծանոթագրություններ

Կատեգորիա:Չոխատաուրի շրջան
Կատեգորիա:Վրաստանի գյուղեր
Պերպերիկոն

250px|մինի|Հին քաղաքի ավերակներ
**Պերպերիկոն** (), հին թրակիական քաղաք։ Գտնվում է Ռոդոպների արևելյան մասում՝ Կիրջալի քաղաքից 15կմ հյուսիս-արևելք։ Տեղակայված է 470մ բարձրություն ունեցող ժեռուտ բլրի վրա։ Այն հսկայական սրբավայր է, որը հին ժամանակներում նվիրված է եղել Դիոնիսոսին։ Համարվում է, որ Պերպերիկոնում է գտնվում Օրփեոսի գերեզմանը։ Սրբավայրը վերագրվում է նեոլիթի շրջանին։ Միջին դարերում եղել է Բյուզանդական կայսրության, Բուլղարիայի առաջին և երկրորդ թագավորությունների քաղաքային կարևոր կենտրոն։

## Պատմություն
Բուլղարացի հնագետ Նիկոլայ Օվչարովը Պերպերիկոնում պեղումներ է սկսել 2000 թվականին՝ հայտնաբերելով ճարտարապետական հին համալիրի մնացորդները։ Մարդու գործունեությունը այդ տեղանքում թվագրվում է Ք. ա. 5000 թվականին։ Բլրի վրա քաղաքակրթության առաջին հետքերը թվագրվում են բրոնզե դարին. այդ են վկայում պեղումների ընթացքում հայտնաբերված իրերը, այդ թվում՝ 2մ տրամագծով կլորավուն զոհասեղանը։

Հնագետները բլրի տարածքում հայտնաբերել են հսկայական չափերի բազմահարկ պալատ և բլրի շուրջ կառուցված ամրոց, որի պատերի հաստությունը 2.8մ է։ Համալիրը ավերվել և բազմիցս վերաշինվել է երկարատև պատմության ընթացքում։

## Անվան ծագում
*Պերպերիկոն* անունը (սկզբնական տարբերակը՝ Hyperperakion) առաջացել է միջնադարում։ Կա անվան ծագման երկու վարկած, որոնք կապվում են ոսկու և տարածքից ոսկի արդյունահանելու հետ։

## Եկեղեցի
Բուլղարացի հնագետները 2005 թվականի սեպտեմբերի 10-ին հայտնաբերել են եկեղեցու ավերակներ։ Սա այս կարգի առաջին գտածոն էր Բուլղարիայում։ Եկեղեցին հավանաբար կառուցված է եղել 4-րդ դարի վերջին կամ 5-րդ դարի սկզբին՝ բյուզանդական տիրապետության շրջանում։ Այն 16.5մ երկարությամբ բազիլիկ է, ինչը բնորոշ է եղել քրիստոնեական վաղ շրջանում։ Եկեղեցին առատորեն զարդարված է քարե փորագրված նախշերով։ Քարերի վրա պարզորոշ նկատվում է լայն բացած թևերով արծիվը, որը կրում է հունարեն հինգ արձանագրություն. դրանք հնագետների ենթադրությամբ պաշտամունքային գրվածքներ են։

Վարկածներից մեկի համաձայն՝ եկեղեցին կանգուն է եղել մինչև 14-րդ դարը և հողին է հավասարվել օսմանյան զավթիչների կողմից։

## Պատկերասրահ

Image:Perperikon, grobnitsa na vladetelite.jpg|Իշխանների գերեզմաններ
File:Perperikon-Medieval-Walls.jpg|Հնագույն շինություններ
File:Perperikon E5.jpg
File:Perperikon Nenko Lazarow 131.JPG
File:Perperikon Nenko Lazarow 060.JPG
File:Perperikon Nenko Lazarow 064.JPG
File:Perperikon Bulgaria.jpg


## Ծանոթագրություններ

## Արտաքին հղումներ
* Պերպերիկոն։ Պաշտոնական կայք
* Բուլղարական թերթերը Պերպերիոնի պեղումների մասին

Կատեգորիա:Թրակիա
Կատեգորիա:Բուլղարիայի հուշարձաններ
Ուաֆիք Ալ-Զաիմ

**Ուաֆիք Ալ-Զաիմ** (), սիրիացի դերասան։

## Կենսագրություն
Ծնվել է Համայում։ Դերասանական կարիերան սկսել է 80-ական թվականներին և հայտնի է դարձել տարբեր սերիալների շնորհիվ՝ 1988 թվականին «Ժամանակի մոռացած թաղամասը», որտեղ հայտնի էր իր կրկնվող «բյուրեղապակի և բնական» խոսքով և այլն... Նաև հաջողությունների է հասել Դամասկոսյան սերիալների միջոցով, օրինակ՝ «Թաղամասի դուռը»։

## Գործերը
### Թատրոնում՝
* «Աշխատողի մահը»
* «Կանոնը և բացառությունը»

### Սերիալներում՝
* «Ժամանակի մոռացած թաղամասը»
* «Լավատեսը»
* «Անկեղծություն»
* «Թաղամասի դուռը»
* «Առաջնորդը»
* «Մեր թաղամասից մի պատմություն»
* «Հանրային աճուրդ»

### Ռադիոյում՝
* «Զարմանալի երևույթներ»

### Ֆիլմերում՝
* «Ջրիմուռները»

## Մահը
Ուաֆիք Ալ-Զաիմը մահացել է 2014 թվականի մարտի 15-ին՝ քաղցկեղի պատճառով։ Մահից 10 օր առաջ նրա առողջական վիճակը վատացել էր, որի պատճառով նրան տեղափոխել էին Բեյրութի ամերիկյան համալսարանի հիվանդանոց, որտեղ էլ մահացավ։

## Ծանոթագրություններ

Կատեգորիա:Սիրիացի դերասաններ
Կատեգորիա:Քաղցկեղից մահացածներ
Believe (ալբոմ, Ջասթին Բիբեր)

***Believe*** (), կանադացի երգիչ Ջասթին Բիբերի երրորդ ստուդիաական ալբոմը, որ թողարկվել է 2012 թվականի հունիսի 19-ին ԱՄՆ-ում։

## Սինգլներ
2012 թվականի փետրվարի 22-ին Բիբերն իր թվիթերյան էջում հայտարարել է, որ իր հաջորդ՝ *Believe* ստուդիական ալբոմի առաջին սինգլը կթողարկվի 2012 թվականի մարտին։

2012 թվականի մարտի 1-ին Բիբերը հայտնվել է «The Ellen DeGeneres Show»-ում և հայտնել, որ առաջին սինգլը կդառնա «Boyfriend» երգը, և այն կթողարկվի մարտի 26-ին։

2012 թվականի մարտի 7-ին Բիբերը հայտարարել է, որ մայիսի 11-ին՝ Մայրերի օրը, նա կթողարկի ևս մեկ սինգլ՝ «Turn to You»: Ջասթինը ավելացրել է, որ երգի բոլոր եկամուտները կգնան միայնակ մայրերին։ Սակայն ալբոմում այդ երգը չի լինի։

## Երգացանկ

## Հիթ-շքերթներ և հավաստագրեր

### Շաբաթական հիթ-շքերթներ

### Հավաստագրեր

## Թողարկման պատմություն

## Ծանոթագրություններ

Կատեգորիա:2012 ալբոմներ
Կատեգորիա:Ջասթին Բիբերի ալբոմներ
Ծերունու առավոտը

**«Ծերունու առավոտը»**, ՀԽՍՀ ժողովրդական նկարիչ Էդուարդ Իսաբեկյանի 1964 թվականին ստեղծած կտավը։ Գտնվում է Հայաստանի ազգային պատկերասրահում։

## Պատմություն
1964 թվականին ստեղծած «Ծերունու առավոտը» («Փետրվարյան առավոտ») ստեղծագործությամբ Իսաբեկյանի դիմանկարային արվեստում սկիզբ է դրվում ռետրոսպեկտիվ կենսագրական տարեգրություն հասկացությանը, որն իր «վերջնակետին» է հասնում «Հոգեհանգիստ Իգդիրում» վերնագրով խոշորագույն կտավում։ Հոր զուսպ, ինքնամփոփ, համբերատար բնավորությանը համապատասխան, նկարիչը վերստեղծում է ծեր տղամարդու ուրվապատկերը՝ կեցվածքի բնորոշ հատկանիշներով, աջ ձեռքով հենված ձեռնափայտին։
Կտավում շագանակագույն վերարկուի ուրվապատկերային գծի իրար հաջորդող նյարդային անհանգիստ դինամիկան ու հստակ, անշտապ որոշակիությունը, երանգների լուսաթափանց ու խուլ հատվածների գունային հագեցածությունը, հարթապատկերայնության ընդհանրացումները նպաստում են յուրահատուկ հուզա-զգայական արտահայտությանը։

## Պարգևներ
1985 թվականին աշխատանքն արժանացել է պետական մրցանակի։

## Ծանոթագրություններ

## Արտաքին հղումներ
*Էդուարդ Իսաբեկյանի պաշտոնական կայքը

Կատեգորիա:1964 նկարներ
Կատեգորիա:Էդուարդ Իսաբեկյանի նկարներ
Կատեգորիա:Հայաստանի ազգային պատկերասրահի նկարներ
Մարտա Կուզմա

**Մարտա Կուզմա** (, ), ուկրաինական ծագմամբ ամերիկացի արվեստագետ և թանգարանի վարիչ, Ստոկհոլմ Արվեստների թագավորական ակադեմիայի ռեկտոր։ 2016 թվականին հայտարարվել է, որ Մարտա Կուզման դառնալու է Եյլի արվեստների դպրոցի դեկան։

## Կենսագրություն
Մարտա Կուզման ծնվել է 1964 թվականի հունիսի 21-ին ԱՄՆ Նյու Ջերսի նահանգի Պասաիկ քաղաքում՝ ուկրաինացու ընտանիքում։ Նրա մայրը ծնվել է Արևմտյան Ուկրաինայում, հասակ է առել Ինսբրուքում, իսկ Երկրորդ համաշխարհային պատերազմից հետո տեղփոխվել է ԱՄՆ։ Մարտա Կուզման հասակ է առել Նյու Յորքի մերձակայքում գտնվող Մորիսթաուն քաղաքում։ 1986 թվականին Մարտա Կուզման ավարտել է Նյու Յորքի Կոլումբիայի համալսարան Բերնարդ քոլեջը՝ ստանալով արվեստի պատմության ու քաղտնտեսագիտության բակալավրի կոչում։ Աշխատել է մի շարք ոչ առևտրային կազմակերպություններում, ինչպիսիք են Աիսական միությունը (, Նյու Յորք), Ամերիկայի արվեստների ֆեդերացիան () և Լուսանկարչության միջազգային կենտրոնը () Նյու Յորքում։ Վերջին կազմակերպությունում Մարտա Կուզման եղել է միջազգային ցուցահանդեսների ծրագրի պատասխանատուն։

1992 թվականի դեկտեմբերին Մարտա Կուզման մեկնել է Կիև, որտեղ 1994 թվականի ամռանը դարձել է Ջորջ Սորոսի Ժամանակակից արվեստի կենտրոնի առաջին տնօրենը։ Նրա հայտնի նախագծերից է «Ալքիմիական կապիտուլյացիա» արտ-նախագիծը, որ անցկացվել է Սևաստոպոլում՝ Ուկրաինայի ռազմածովային նավատորմի «Սլավուտիչ» ֆլագմանի տախտակամածին։ 1997 թվականին Սորոսի կենտրոնի տնօրեն է դարձել Եժի Օնուխը, իսկ Մարտա Կուզման դարձել է պատկերասրահների ծրագրի ղեկավար։ 1999-2001 թվականներին Մարտա Կուզման Վաշինգտոնում եղել է տեղի նկարիչների աջակցող Washington Project for the Arts կազմակերպության արտ-տնօրեն։ 2002 թվականին նա Լոնդոնում ավարտել է Միդլսեկսի համալսարանը՝ ստանալով գեղագիտության ու արվեստի տեսության մագիստրոսի կոչում։ 2004 թվականին Մասիմիլիանո Ջիոնիի հետ Մարտա Կուզման եղել է Իսպանիայի Սան Սեբաստիան քաղաքում կայացած «Մանիֆեստ 5» բիենալեի ղեկավար։

2005-2013 թվականներին Մարտա Կուզման գլխավորել է Office for Contemporary Art Norway հիմնադրամը Օսլոյում։ 2009 թվականին նա Վենետիկի բիենալեում եղել է Սկանդինավյան տաղավարի պատասխանատուն և Դանիայի ու Նորվեգիայի միջև վարել է բանակցություններ, որոնց արդյունքում բիենալեում ներկայացվել է Էլմգրին և և Դրագսետ ցուցահահանդեսը երկու տաղավարերից։ 2009 թվականին Մարտա Կուզման եղել է Վենետիկի Ճարտարապետության ինստիտուտի հրավիրյալ պրոֆեսոր։ 2011 թվականին Պաբլո Լաֆուենտեի ու Պիտեր Օսբորնի հետ միասին եղել է Վենետիկի բիենալեում Նորվեգիայի տաղավարի պատասխանատուն, 2012 թվականին Կասելում անցկացված «documenta 13» ցուցահանդեսի պատասխանատուն և 2013 թվականին Վենետիկի բիենալեում Նորվեգիայի տաղավարի պատասխանատուն։

2014 թվականի հուլիսին Մարտա Կուզման նշանակվել է Ստոկհոլմի Արվեստների թագավորական ակադեմիայի ռեկտոր։ 2016 թվականի փետրվարին հայտարարվել է, որ Մարտա Կուզման կդառնա Եյլի արվեստների դպրոցի դեկան։

## Մատենագրություն
* 
* 

## Ծանոթագրություններ

Կատեգորիա:Ամերիկացի արվեստագետներ
Կատեգորիա:21-րդ դարի ամերիկացի կանայք
Անտոնին Մացեկ

**Անտոնին Մացեկ** (, ), չեխ լրագրող, արձակագիր, դրամատուրգ, բանաստեղծ։

## Կենսագրություն
Անտոնին Մացեկը ծնվել է 1872 թվականին Մլադա Բոլեսլավ քաղաքում, վարպետ-դերձակ Յոզեֆ Մացեկի և Աննայի ընտանիքում։ Առողջական խնդիրների պատճառով թերի կրթություն է ստացել։ Իրեն նվիրել է արվեստի պատմության, գրականության և փիլիսոփայության մասնավոր ուսումնասիրություններին, ուսումնասիրել է լեզուներ։ Եղել է փայտահատ, աշխատել է հիվանդանոցի գրասենյակում։ 1907 թվականին տեղափոխվել է Պրահա։ 1903-1923 թվականներին աշխատակցել է չեխական սոցիալ-դեմոկրատական «Պրովո Լիդու» () կենտրոնական օրգանին, եղել է սոցիալ-դեմոկրատական «Ռուդե կվետե» ամսագրի խմբագիրը։ 1921 թվականին եղել է Չեխոսլովակիայի կոմունիստական կուսակցության համահիմնադիրներից և կենտրոնական թերթի՝ «Ռուդե պրավոյի» առաջին խմբագիրներից մեկը։ Միաժամանակ խմբագրել է «Կոմունիստ» ամսագիրը։ Մացեկը հայտնի է իբրև «Ինտերնացիոնալի» չեխական տեքստի հեղինակ։

## Ընտանիք
1900 թվականին ամուսնացել է Միլադայի հետ։

## Մահը
Մահացել է 1923 թվականի մայիսի 22-ին։ Թաղված է Պրահայի Օլշանսկոե գերեզմանատանը։

## Ստեղծագործություններ
Իր բանաստեղծությունների մեծ մասը Մացեկը հրատարակել է բանվորական թերթերում, օրացույցներում, մայիսմեկյան թռուցիկներում։

Առանձին հրատարակությամբ լույս են տեսել նրա «Իմ երեխային» (1909), «Գիրք դրախտի մասին» (1912), «Իմ Չեխիա և այլ բանաստեղծություններ» (1918), «Հզոր աշխարհ» (1918) բանաստեղծությունների ժողովածուները։

## Ծանոթագրություններ

## Գրականություն
* Literatura a dobový tisk (např. Národní listy) uvádí datum úmrtí, 22. 5.1923. Datum 23. 5. sdělila Zlatá Praha, a Český deník (vydání z 25.5.1923, s.4)
* Skočit nahoru ↑ Lexikon české literatury uvedl více, 70 periodik, do kterých Antonín Macek v letech 1898-1923 přispěl.

## Արտաքին հղումներ
* Seznam děl v databázi Národní knihovny ČR, jejichž autorem nebo tématem je Antonín Macek

Կատեգորիա:Չեխ գրողներ
Կատեգորիա:Մլադա Բոլեսլավ քաղաքում ծնվածներ
Կատեգորիա:Չեխ լրագրողներ
Կատեգորիա:Չեխ արձակագիրներ
Կատեգորիա:Չեխ բանաստեղծներ
Կատեգորիա:Չեխ դրամատուրգներ
Կատեգորիա:Չեխ թարգմանիչներ
Կատեգորիա:Չեխ պատմաբաններ
Կատեգորիա:Հրապարակախոսներ
Յոզեֆ Հորա

**Յոզեֆ Հորա** (, ), չեխ բանաստեղծ, արձակագիր։ Չեխոսլովակիայի մշակույթի վաստակավոր գործիչ (հետմահու, 1945 թվական)։

## Կենսագրություն
մինի
Յոզեֆ Հորան ծնվել է 1891 թվականին Բոհեմնիայի Լիտոմերիցեի շրջանի Դոբրին գյուղի ագարակում, որն այժմ նրա պատվին դարձել է թանգարան։ Հայրը վաճառել է գյուղի տունը, և ընտանիքը տեղափոխվել է Պրահա։ 1896 թվականին ծնողներն ամուսնալուծվել են, և Յոզեֆը մոր հետ վերադարձել է նախ Դոբրին, ապա՝ Ռոուդնիցե և սովորել է տեղի գիմնազիայում։ Այստեղ նա փորձել է գրել բանաստեղծություններ և իր փորձերը նույնիսկ հրատարակել է կանանց ամսագրում։ 1910 թվականին ընդունվել է Պրահայի Կարլի համալսարանի իրավաբանական ֆակուլտետ։ 1912 թվականին միացել է Չեխիայի սոցիալ-դեմոկրատական կուսակցությանը և սկսել է գրել կուսակցական թերթերում ու ամսագրերում։ Դարձել է տեղական թերթի խմբագիր, որտեղ էլ հանդիպել է Զդենկա Յանուշկովին, և նրանք 1919 թվականին ամուսնացել են և ունեցել մեկ աղջիկ։

Մահացել է Պրահայում, Չեխոսլովակիայի ազատագրումից հետո, 53 տարեկան հասակում։ Թաղված է Պրահայի Սլավին գերեզմանատանը։

## Ստեղծագործություններ
Գրական ասպարեզ է մտել առաջին համաշխարհային պատերազմի նախօրյակին («Բանաստեղծություններ», 1911-1914 թվականներ, հրատ., 1915 թվական)։ Հորայի բանաստեղծական տաղանդն ամբողջ թափով զարգացում է ապրել 1920-ական թվականներին, երբ նա ակտիվ կերպով համագործակցել է չեխական կոմունիստական կուսակցության հետ, եղել է «Ռուդե պրավո» թերթի խմբագիրներից, հրատարակել է հեղափոխական լիրիկային վերաբերող ժողովածուներ՝ «Բանվորական օր» (1920), «Աշխարհի սիրտն ու ունայնությունը» (1922), «Հախուռն գարուն» (1923), «Սոցիալիստական հույս» (1922 թվական, վեպ)։

Հորայի 1930-ական թվականների լիրիկայում «Քո ձայնը» (1931), «Մարող ստվերներ» (1933), «Լռության երկու րոպե» (1934), նկատելի են իրական կյանքից խույս տալու մոտիվներ։ Միաժամանակ այն շրջանում, երբ Չեխոսլովակիայի գլխին կախված էր ֆաշիստական ներխուժման սպառնալիքը, Հորան նորից դարձ է կատարում դեպի ժողովուրդը («Հայրենիք» 1938 թվական, բանաստեղծությունների ժողովածու)։

### Թարգմանություններ
Թարգմանություններ է կատարել Ալեքսանդր Պուշկինից, Մաքսիմ Գորկուց, Միխայիլ Լերմոնտովից, Սերգեյ Եսենինից, Իլյա Էրենբուրգից, Լև Տոլստոյից, Յոհան Վոլֆգանգ ֆոն Գյոթեից։

## Ծանոթագրություններ

## Արտաքին հղումներ
* Seznam děl v databázi Národní knihovny ČR, jejichž autorem nebo tématem je Josef Hora

Կատեգորիա:20-րդ դարի բանաստեղծներ
Կատեգորիա:20-րդ դարի թարգմանիչներ
Կատեգորիա:20-րդ դարի տղամարդ գրողներ
Կատեգորիա:Բանաստեղծներ այբբենական կարգով
Կատեգորիա:Գրաքննադատներ
Կատեգորիա:Կարլի համալսարանի շրջանավարտներ
Կատեգորիա:Հրատարակիչներ
Կատեգորիա:Չեխ արձակագիրներ
Կատեգորիա:Չեխ բանաստեղծներ
Կատեգորիա:Չեխ գրողներ
Կատեգորիա:Չեխ թարգմանիչներ
Կատեգորիա:Չեխ լեզվաբաններ
Կատեգորիա:Չեխ լրագրողներ
Կատեգորիա:Չեխ հրապարակախոսներ
Կատեգորիա:Չեխիայի քաղաքական գործիչներ
Սերգեյ Գերասիմով (այլ կիրառումներ)

**Սերգեյ Գերասիմով** անուն-ազգանունով հայտնի են հետևյալ անձինք.

* **[[Սերգեյ Գերասիմով (կինոռեժիսոր)|Սերգեյ Գերասիմով]]**, ռուս խորհրդային կինոռեժիսոր, ԽՍՀՄ ժողովրդական արտիստ
* **[[Սերգեյ Գերասիմով (նկարիչ)|Սերգեյ Գերասիմով]]**, ռուս խորհրդային նկարիչ, ԽՍՀՄ ժողովրդական նկարիչ
MQ-1C Grey Eagle

**MQ-1C Grey Eagle** (*թարգմանաբար՝ Գորշ Արծիվ*), հետախուզա-հարվածային ԱԹՍ, նախագծվել է General Atomics կազմակերպության կողմից, ԱՄՆ ՌՕՈւ կողմից կիրառման նպատակով։ Առաջին թռիչքը կատարվել է 2004 թվականի հոկտեմբերին։

Այս պահին ակտիվորեն օգտագործվում է Իրաքում և Աֆղանստանում։

## Տակտիկա-տեխնիկական առանձնահատկություններ
* **Երկարությունը՝** 8 մ
* **Թևերի բացվածքը՝** 17 մ
* **Բարձրությունը՝** 2,1 մ
* **Առավելագույն թռիչքային զանգվածը՝** 1450 կգ
* **Շարժիչը՝** 1 × Thielert Centurion 1,7 (1 × 165 ձ. ու.)

### Թռիչքային առանձնահատկություններ
* **Առավելագույն արագությունը՝** 250 կմ/ժ
* **Թռիչքի առավելագույն տևողությունը՝** 30 ժ
* **Գործնական թռիչքի առավելագույն բարձրությունը՝** 8850 մ

### Զինատեսակներ
* **Կախանների քանակը՝** 4
* **Հրթիռներ՝** 4 × AGM-114 Hellfire, 8 × AIM-92 Stinger
* **Ռումբեր՝** 4 × GBU-44 / B Viper Strike

## Միջադեպներ
* 21.07 2015 ամերիկյան MQ-1C Grey Eagle հետախույզ ԱԹՍ-ն վայր է ընկել Իրաքում անապատի մեջ

## Կիրառվում է այս պահին
; 
* ԱՄՆ ՌՕՈւ

## Տես նաև
*  MQ-1 Predator
*  MQ-9 Reaper
*  IAI Heron

## Ծանոթագրություններ

## Արտաքին հղումներ
*  

Կատեգորիա:ԱՄՆ-ի անօդաչու օդանավեր
Կատեգորիա:Անօդաչու օդանավեր
Ստադ դը Ֆրանս

**Ստադ դը Ֆրանսը** () Ֆրանսիայի ազգային մարզադաշտն է, որը գտնվում է Փարիզի հյուսիսում գտնվող Սեն Դենի կոմունայում։ Տարողությունը 81.338 նստատեղ, որը դարձնում է նստատեղերով հինգերորդ ամենամեծ մարզադաշտը Եվրոպայում։ Մարզադաշտը համարվում է Ֆրանսիայի ֆուտբոլի ազգային հավաքականի և Ֆրանսիայի ռեգբիի ազգային հավաքականի տնային մարզադաշտը միջազգային խաղերում։ Մարզադաշտը կառուցվել է 1998 թվականի աշխարհի առաջնության համար։ Մարզադաշտի անունը տրվել է Միշել Պլատինիի խորհրդով, ով կազմակերպչական կոմիտեի նախագահն էր։ 1998 թվականի հուլիսի 12-ին Ֆրանսիան այս մարզադաշտում հաղթելով Բրազիլիային 3–0 հաշվով դարձավ աշխարհի չեմպիոն։

Ստադ դը Ֆրանսը ՈՒԵՖԱ-ի կողմից արժանացել է 4-րդ կատեգորիայի մարզադաշտ, այստեղ բացի 1998 թվականի Աշխարհի առաջնության խաղերից անցկացվել են նաև ՈՒԵՖԱ Չեմպիոնների լիգայի եզրափակիչներ 2000 և 2006 թվականներին, բացի այդ Ռեգբիի 1999 և 2007 թվականների աշխարհի առաջնության որոշ խաղեր՝ լինելով միակ մարզադաշտը, որտեղ կայացել են ՖԻՖԱ աշխարհի գավաթի և Ռեգբիի աշխարհի գավաթի եզրափակիչներ։ Մարզադաշտում է անցկացվել նաև 2003 թվականի թեթեև ատլետիկայի աշխարհի առաջնությունը, այստեղ անցկացվեց նաև Եվրո 2016-ի որոշ խաղեր, ներառյալ եզրափակիչը։

Մարզադաշտում կայանում են նաև համերգներ և այլ սպորտային իրադարձություններ։ Այստեղ են ելույթ ունեցել այնպիսի աստղել ինչպիսիք են Ռոջեր Ուոթերսը, The Rolling Stones-ը, Թինա Թերները, U2-ը, Սելին Դիոնը, Մյուզը, AC/DC-ին, Բիյոնսե Նոուլզը, Ջեյ Զի-ն, Ռիհաննան, Քոլդփլեյ-ը, Էմինեմը, Լեդի Գագան, Փոլ ՄաքՔարթնին, Մադոննան, The Police-ը և Միլեն Ֆարմերը։

## Ծանոթագրություններ

## Արտաքին հղումներ

* Ստադ դը Ֆրանսի կայք
* Մարզադաշտի գիդ հոդված
* Ստադ դը Ֆրանսում կայացած բոլոր ռեգբի խաղերի վիճակագրություն 
* Ռեգբի աշխարհի գավաթ 2007
* Ստադ դը ֆրանսի 3D մոդելը (GoogleSketchup) 

Կատեգորիա:Մարզադաշտեր Ֆրանսիայում
Կատեգորիա:Ֆուտբոլի աշխարհի առաջնությունն ընդունած մարզադաշտեր
Զեդոբան (Խարագաուլի շրջան)

**Զեդոբան** (), գյուղ Վրաստանում։ Գտնվում է Իմերեթի մարզի Խարագաուլի շրջանում։

## Դիրք
Գյուղը գտնվում է ծովի մակարդակից 500 մետր բարձրության վրա։ Շրջկենտրոն Խարագաուլից հեռու է 16 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 154 մարդ, մեծամասնությունը՝ վրացիներ։

## Տրանսպորտ
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։

Ամենամոտ օդանավակայանը գտնվում է Քութայիս քաղաքում։

## Ծանոթագրություններ

Կատեգորիա:Խարագաուլի շրջան
Կատեգորիա:Վրաստանի գյուղեր
Ինդրժիխ Հորժեյշի

**Ինդրժիխ Հորժեյշի** (, ), չեխ բանաստեղծ, թարգմանիչ։

## Կենսագրություն
Ծնվել է 1886 թվականին, Պրահայում։ 1905 թվականին մեկնել է Փարիզ, Սորբոնի համալսարանում ուսանել է փիլիսոփայություն, Դիժոնում՝ տնտեսագիտություն։ Առաջին համաշխարհային պատերազմի տարիներին եղել է ռուսական ճակատում: 
1918 թվականից հետո աշխատել է որպես խմբագիր։ 1920-ական թվականներին եղել է չեխական ավանգարդ «Devětsil» խմբի անդամ։

Գրական ասպարեզ է մտել 20-րդ դարի 1920-ական թվականներին՝ չեխ պրոլետարական բանաստեղծների երիտասարդ սերնդի հետ միասին։ Առաջին բանաստեղծական ժողովածուն՝ «Երաժշտություն հրապարակում» տպագրվել է 1921 թվականին։ Իր բանաստեղծություններում Հորժեյշին քննադատում է համաշխարհային պատերազմը, փորձում արտացոլել մեծ քաղաքի կյանքը։ «Կորալե ժանյակ» (1923) և «Ցերեկ և գիշեր» (1931) բանաստեղծական ժողովածուներում առկա է համակրանք սոցիալիստական շարժման հանդեպ։

## Ծանոթագրություններ

Կատեգորիա:Չեխ գրողներ
Կատեգորիա:Չեխ թարգմանիչներ
Կատեգորիա:Չեխ բանաստեղծներ
Կատեգորիա:Փարիզի համալսարանի շրջանավարտներ